**REPUBLIKA HRVATSKA**

**ISTARSKA ŽUPANIJA**

**OPĆINA MEDULIN**

**Javna ustanova Kamenjak**

**U Premanturi, 14.03.2019.**

**SKRAĆENI ZAPISNIK**

**SA 257. SJEDNICE UPRAVNOG VIJEĆA JU KAMENJAK**

Održane dana 14. ožujka 2019. godine. u 17 sati.

Prisutni: Ivana Marić, Matija Medica, Cinzia Zubin, Ljubomir Mezulić, Vlasta Iveša Mihovilović

Odsutni:

Ostali: zamjenik ravnatelja Aljoša Ukotić, zapisničarka Greta Pavić, odvjetnik Igor Vujičić

D N E V N I R E D

1. Izlaganje odvjetnika Igora Vujičića – slučaj Mirna Fabris Rabatić
2. Plan aktivnosti ( vremenski period izvršavanja aktivnosti)

Predsjednik Upravnog vijeća JU Kamenjak otvara sjednicu i predlaže dnevni red.

Prijedlog dnevnog reda se jednoglasno usvaja.

Za: 5 Protiv: 0

**AD.1. Izlaganje odvjetnika Igora Vujičića – slučaj Mirna Fabris Rabatić**

Predsjednik UV daje riječ odvjetniku Igoru Vujičiću koji upoznaje vijeće sa presudom, te provođenjem iste. Vrhovni sud ukinuo je donesenu presudu te naložio Županijskom sudu da donese novu presudu. Županijski sud u izmijenjenom sastavu jer je to naložio Vrhovni sud donio je presudu u korist tužiteljice Mirne Fabris Rabatić. Sud je u obrazloženju napisao da oni vjeruju tužiteljici da ona govori engleski jezik te da nije relevantno da tužiteljica zna engleski jezik ili ne jer da je potreba na tom radnom mjestu za engleskim jezikom veoma mala.

Odvjetnik smatra ako je engleski jezik uvjet za to radno mjesto onda sud ne može tu činjenicu smatrati manje bitno, te predlaže da se izvrši revizija presude.

Vijeće jednoglasno prihvaća prijedlog.

Za: 5 Protiv: 0

**AD.2. Plan aktivnosti (vremenski period izvršavanja aktivnosti)**

Prema Godišnjem programu za 2019. godinu slijedi nam aktivnost ''A3.1 Praćenje stanja na Gomili'' (40.000 kn) u okviru posebnog cilja *Očuvano povoljno stanje skloništa šišmiša na području Značajnog krajobraza Gornji Kamenjak.*

Šišmiši su važan dio svjetskih ekosustava i definitivno su **indikator zdravog okoliša**. Jedini su leteći sisavci i strogo su zaštićena vrsta u Hrvatskoj. Također kontroliraju brojnost kukaca. Jedni su od najugroženijih skupina sisavaca i to zbog gubitka staništa. S obzirom da je utvrđena njihova prisutnost na Gomili, ovom se aktivnošću predviđeno utvrđivanje statusa populacije na spomenutom području. Potrebno je pratiti koloniju **u ožujku** kad je **hibernacija još uvijek u tijeku** te se šišmiši postepeno bude. Zatim **jednom u periodu proljetnih migracija** (travanj – svibanj) kako bi se utvrdilo je li područje važno za migracijske pravce šišmiša. Ljetni dio sezone izuzetno je bitan za **praćenje** **porodiljnih kolonija** odnosno praćenje ženki s mladima od lipnja do kraja kolovoza. Od početka rujna do kraja kolovoza **pratit će se jesenska migracija** dok će se za listopada **pratiti formiranje potencijalne hibernacijske kolonije**. To je ukupno 5 terenskih izlazaka kojima se utvrđuje status šišmišje kolonije na istraživanom području.

* Aktivnost „A7.1. Istraživanje geoloških značajki na Gornjem Kamenjaku“ (30.000 kn) – nastavak aktivnosti s Donjeg Kamenjaka, a sve u svrhu boljeg upoznavanja s geološkom baštinom područja i izradu kružne staze geoloških pojmova.
* Aktivnost A9.2 „Procjena ekološkog stanja Pomerskog i Medulinskog zaljeva“ (60.000 kn)  i „A9.3. Istraživanje bioraznolikosti hridi Porer“ (25.000) – s obzirom da ćemo na upravljanje dobiti i morski dio, ovo su bitne aktivnosti koje bi se trebale provesti u 5. ili 6. mjesecu.
* Aktivnosti „C9.1 Izrada tematskih letaka (brošura) za Donji Kamenjak“ (50.000 kn), „C9.2 Izrada tematskih letaka o poučnim stazama“ (10.000 kn) i „C9.4 Edukativni letci o reciklaži otpada i novom sustavu zbrinjavanja otpada na Donjem Kamenjaku“ (30.000)
* Aktivnost „B1.2. Uređenje suhozida uz parkinge“ (20.000 kn).

**AD.3. Razno**

Daje se suglasnost za plaćanje računa za nabavljenu robu i izvršene usluge, prema popisu:

|  |  |  |  |  |
| --- | --- | --- | --- | --- |
| **RED.**  **BR.** | **NAZIV DOBAVLJAČA** | **RAČUN** | **DATUM**  **RAČUNA** | **IZNOS** |
| 1. | URBANISTICA D.O.O. | II | 25.01.2019. | 57.750,00  kn |
| 2. | HRVATSKI ŠUMARSKI INSTITUT | 19/0000063 | 15.03.2019. | 20.250,00  kn |

Za: 5 Protiv: 0

Zapisničarka Predsjednik Upravnog

Greta Pavić vijeća JU Kamenjak

Matija Medica

Kraj sjednice je u 19:00.

SAŽETAK DONESENIH ODLUKA I NALOŽENIH RADNJI, S ROKOVIMA IZVRŠENJA:

* Odluka kojom se ovlašćuje odvjetnik Igor Vujičić da pokrene reviziju presude – usvojeno
* Odluka kojom se daje suglasnost za plaćanje računa za nabavljenu robu i izvršene usluge, prema popisu - usvojeno